Turcii anunță bomba verii: Ianis Hagi, cumpărat de Galatasaray
Ianis Hagi (25 de ani) ar fi fost transferat de Galatasaray. El joacă în prezent la Alaves, sub formă de împrumut de la Rangers.
Turcii anunță bomba verii în mercato. Ianis Hagi ar fi fost vândut de Rangers la Galatasaray, clubul la care tatăl lui a scris istorie, notează Akșam și Fotomac.
Ianis Hagi e născut în Turcia, în 1998, când Gică evolua la Galatasaray. Acolo a dat prima dată cu piciorul în minge, și tot acolo ar urma să joace din vară.